|  |  |  |
| --- | --- | --- |
|  |  | Proiect |
| **GUVERNUL REPUBLICII MOLDOVA**  **H O T Ă R Î R E nr**.**\_\_\_\_\_\_\_**  **din** \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Chișinău** | | |

**Cu privire la implementarea Legii nr. 133 din 17 iunie 2016**

**privind declararea averii și a intereselor personale**

**----------------------------------------------------------------**

În temeiul art.7 alin. (2) și (4) și art.25 alin. (1) lit.a) din Legea nr.133 din 17 iunie 2016 privind declararea averii și a intereselor personale (Monitorul Oficial al Republicii Moldova, 2016, nr.245-246, art.513), Guvernul HOTĂRĂŞTE:

1. Se stabilește semnătura electronică avansată calificată pentru semnarea în formă electronică a declarației de avere și interese personale de către subiecții declarării averii și a intereselor personale din cadrul organizațiilor publice.
2. Se aprobă modul de repartizare a semnăturii electronice subiecților declarării averii și intereselor personale din cadrul organizațiilor publice, după cum urmează:
3. Întreprinderea de Stat „Centrul de Telecomunicații Speciale” va emite semnătura electronică subiecților declarării averii și intereselor personale din cadrul organizațiilor publice în baza listelor nominale ale subiecților declarării averii și intereselor personale prezentate de către organizațiile publice;
4. organizațiile publice vor completa Registrul electronic al subiecților declarării averii și a intereselor personale cu datele referitoare la subiecții declarării averii și intereselor personale care activează în cadrul acestora;
5. organizațiile publice vor asigura veridicitatea datelor incluse în listele nominale ale subiecților declarării averii și a intereselor personale, ce vor fi prezentate Autorității Naționale de Integritate și Întreprinderii de Stat „Centrul de Telecomunicații Speciale”.

2

1. Posesorii Registrului de stat al populației, Registrului de stat al unităților de drept, Registrului electronic al subiecților declarării averii și a intereselor personale, Registrului de stat al persoanelor care au interdicție de a ocupa o funcție publică sau de demnitate publică și Registrului funcțiilor publice și al funcționarilor publici vor asigura accesul gratuit al Întreprinderii de Stat „Centrul de Telecomunicații Speciale” la acestea, în scopul validării și stabilirii autenticității datelor conținute în listele nominale ale subiecților declarării averii și a intereselor personale.
2. Ministerul Finanțelor va asigura centralizat, prin intermediul Cancelariei de Stat, acoperirea cheltuielilor aferente emiterii semnăturii electronice de către Centrul de certificare a cheilor publice din cadrul Întreprinderii de Stat ”Centrul de Telecomunicații Speciale”.
3. Se pune în sarcina organizațiilor publice asigurarea condițiilor tehnice necesare pentru aplicarea semnăturii electronice.

**Prim-ministru PAVEL FILIP**

Contrasemnează:

Ministrul finanțelor Octavian ARMAŞU

Vizează:

Secretar general al Guvernului Lilia PALII

Aprobată în ședința Guvernului

din